Kroppen er ganske kort, høy og sterkt sammentrykket fra sidene. De to ryggfinnene sitter tett, og den fremre ryggfinnen har en høy spiss lengst fram. Første ryggfinne har 16–18 piggstråler og andre ryggfinne 17–19 bløtstråler. Det er 8–10 småfinner på ryggsiden og 6–7 småfinner på buksiden. Sporden har en kraftig utviklet langsgående kjøl med to mindre kjøler på hver side. Svømmeblære mangler.